
 26.11.2018
 BG
 Официален вестник на Европейския съюз
 L 299/5
 РЕГЛАМЕНТ ЗА ИЗПЪЛНЕНИЕ (ЕС) 2018/1844 НА КОМИСИЯТА
 от 23 ноември 2018 година
 за изменение и поправка на Регламент за изпълнение (ЕС) 2015/2450 за определяне на технически стандарти за изпълнение по отношение на образците за предоставяне на информация на надзорните органи съгласно Директива 2009/138/ЕО на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II) (1), и по-специално член 35, параграф 10, трета алинея, член 244, параграф 6, трета алинея и член 245, параграф 6, втора алинея от нея,
 като има предвид, че:
 (1)
 С Регламент за изпълнение (ЕС) 2015/2450 на Комисията (2) се определят образците, които застрахователните и презастрахователните предприятия, както и участващите застрахователни и презастрахователни предприятия, застрахователни холдинги и смесени финансови холдинги, трябва да използват, когато докладват на надзорните органи необходимата за целите на надзора информация.
 (2)
 С Делегиран регламент (ЕС) 2017/1542 на Комисията (3), с който се изменят правилата за изчисляване на регулаторните капиталови изисквания за някои категории активи, притежавани от застрахователните и презастрахователните предприятия, бе въведен нов клас — допустими активи на инфраструктурни предприятия, със специално капиталово изискване. С цел надзорните органи да получават необходимата информация за инвестициите на застрахователните и презастрахователните предприятия в инфраструктурни предприятия, при това с разбивката и изчерпателността, с които се докладва информацията за другите класове активи за целите на изчисляването на модула за пазарен риск, съответните образци за докладване, както е предвидено в Регламент (ЕС) 2015/2450, следва да бъдат адаптирани с отчитане на тези изменения.
 (3)
 С цел да се подобри съгласуваността и качеството на докладваните за минали периоди данни, изразявани във валута, различна от отчетната, са необходими разпоредби относно правилното използване на знаците на изразите и относно последователността на обменните курсове. Поради това, с цел да се повиши качеството на докладваната информация, бяха изменени членове 2 и 3.
 (4)
 С образците, посветени на анализа на вариацията, се цели да се обясни с икономически показатели защо и как се е изменило през годината положението на предприятието. Заинтересованите страни посочиха редица области, в които са необходими подобрения и пояснения, поради което се налагат някои изменения на указанията в образци S.29.01—S.29.04.
 (5)
 Поради това Регламент за изпълнение (ЕС) 2015/2450 следва да бъде съответно изменен.
 (6)
 Следва да се поправят и техническите грешки при указанията в образците, които биха могли да доведат до несъгласувана и подвеждаща информация и оттам – да повлияят върху качеството на процеса на надзорен преглед. Поради това се налагат някои поправки, главно във връзка с липсващи в раздел „Общи коментари“ елементи или информация, които се докладват, както и с липсващи полета в „Указания“.
 (7)
 Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за застраховане и професионално пенсионно осигуряване.
 (8)
 Европейският орган за застраховане и професионално пенсионно осигуряване проведе обществени консултации по проектите